Source: http://bankihitelkarosultak.hu/hu/fogy-a-levego-a-kuria-vezetoje-korul/
Timestamp: 2019-07-24 05:24:37+00:00

Document:
FOGY A LEVEGŐ A KÚRIA VEZETŐJE KÖRÜL - BankihitelkárosultakBankihitelkárosultak
A Kúria polgári kollégiumvezetőjének lemondását követelik bírók azután, hogy Wellmann György voltaképpen elnézést kért a bankszövetségtől egy kúriai ítélet miatt. A főbíró levele miatt először ügyvédek csoportja fordult a köztársasági elnökhöz és a Kúria elnökéhez. Szerdán Áder János hivatala közölte, hogy az államfőnek nincs hatásköre fellépni, a legfőbb bírói testület pedig hallgat az ügyben.
„Szükségesnek és elkerülhetetlennek tartjuk a jogfogyasztó polgárokat arcul csapó Wellmann György lemondását a Kúria polgári kollégiumvezetői tisztségéről.” Ezt írta szerdai közleményében az Egyéni Bírói Függetlenség és Felelősség Fóruma, miután a legfőbb bírói testület kollégiumvezetője a múlt héten lényegében bocsánatot kért a bankszövetségtől egy, a Kúrián született ítélet miatt, amit töröltetett a bírósági honlapról. A közlemény alapján tehát ügyvédek után már bírók is követelik Wellmann távozását.
Az Áder Jánoshoz fordult ügyvédek szerint Wellmann levele elfogadhatatlan, s egyértelműen az igazságszolgáltatás rendszerébe vetett bizalmat rendíti meg. A több ezer ügyfelet képviselő hét ügyvéd a beadványában azt írta az államfőnek, hogy a Kúria kollégiumvezetőjének írásából az látszik, nem hajlandó elfogadni, hogy a bírák függetlenek, és csak a törvényeknek vannak alárendelve, ítélkezésükben nem utasíthatók. A beadványra szerdán reagált az elnöki hivatal, kiderült, hogy a köztársasági elnök nem foglalkozik az üggyel. Áder János hivatala ugyanis a jogászokkal ellentétes álláspontot képvisel, szerintük az Alaptörvény és a jogszabályok alapján a köztársasági elnöknek a bírói fegyelmi eljárásban nincs kezdeményezési joga.
A Kúria közben továbbra sem reagál érdemben az ügyre. A szervezet mindössze egy néhány soros választ küldött megkeresésünkre, amelyben lényegében elhatárolódtak Wellmann Györgytől. Azt írták, a levél nincs hatással a kialakult ítélkezési gyakorlatra és a folyamatban lévő konkrét ügyekre sem. A Magyar Nemzet Darák Pétertől, a Kúria elnökétől és Wellmann Györgytől is interjút kért a témában, ám megkeresésünkre nem reagáltak.
Forrás:http://mno.hu/belfold/fogy-a-levego-a-kuria-vezetoje-korul-1338457

References: KÚRIA 
 Kúria 
 Kúria 
 Kúria 
 Kúria 
 Kúria 
 Kúria